stanford-oval/wikipedia huggingface dataset:
La Roux

| La Roux |
| --- | --- |

 La Roux’n laulaja Elly Jackson Manchesterissä vuonna 2010
Tiedot
Toiminnassa:  2006–
Tyylilaji:  synthpop
Kotipaikka:   Brixton, Englanti
Jäsenet:  Elly Jackson
Entiset jäsenet:  Ben Langmaid
Levy-yhtiö:  Polydor Records (UK)  Cherrytree Records (USA)
Aiheesta muualla
Kotisivut
Infobox OKNimi-testi OK: 
La Roux on englantilainen synthpop-yhtye. Yhtye on perustettu vuonna 2006 Brixtonissa, Englannissa. Sen ainoa nykyinen jäsen on laulaja Eleanor ”Elly” Jackson. Entinen jäsen on Ben Langmaid (kitara). Kiertuejäsenet ovat Michael Norris (levysoittimet), William Bowerman (rummut) ja Mickey O’Brien (taustalaulu).
La Roux’n ensimmäinen single, ”Quicksand”, julkaistiin joulukuussa 2008. Yhtyeen toinen single "In for the Kill" julkaistiin 16. maaliskuuta 2009. ”Bulletproof”-menestyssingle julkaistiin 22. kesäkuuta 2009 ja se debytoi sijalla 1 Britannian singlelistalla . Tämän jälkeen albumilta on ilmestynyt vielä kaksi singleä.
Yhtyeen ensimmäinen albumi La Roux ilmestyi 29. kesäkuuta 2009.
Diskografia > Albumit

La Roux (2009)
Trouble In Paradise (2014)
Supervision (2020)
Diskografia > EP:t

iTunes Festival: London 2009 (2009)
The Gold EP (2010)
Diskografia > Mixtapet

Lazerproof (Major Lazerin kanssa) (2010)
Diskografia > Singlet

"Quicksand" (2008)
"In for the Kill" (2009)
"Bulletproof" (2009)
"I'm Not Your Toy" (2009)
"Quicksand" (uudelleenjulkaisu) (2009)
"Uptight Downtown" (2014)
"Kiss and Not Tell" (2014)
Aiheesta muualla

Kuvia tai muita tiedostoja aiheesta La Roux Wikimedia Commonsissa
Viralliset kotisivut
La Roux Myspace-sivustolla
Kauhajoen Karhu kaudella 2011–2012

| Kauhajoen Karhu kaudella 2011–2012 |
| --- | --- | --- | --- |
Sarja:: Korisliiga
Kausi Korisliigassa:: 4.
| Päävalmentaja: |  Ari Tammivaara |  Ari Tammivaara |  |
Kapteeni::  Ilkka Vuori
Kotiareena:: Kauhajoen koulukeskuksen liikuntahalli
Korkein yleisömäärä:: 1 210, Karhu – Lahti  (17. joulukuuta 2011)
Matalin yleisömäärä:: 571, Karhu – Kouvot  (4. huhtikuuta 2045)
Yleisökeskiarvo:: 730
Runkosarja
Sijoitus:: 4.
Voitot–tappiot:: 23–17
| Paras pisteissä: |  Kelly Beidler |  Kelly Beidler | 19,3 |
| Paras levypalloissa: |  Kelly Beidler |  Kelly Beidler | 10,0 |
| Paras syötöissä: |  Clevin Hannah |  Clevin Hannah | 4,5 |
Pudotuspelit
| Sijoitus: | 5. |  |  |
| Puolivälierät: | Karhu – ToPo | Karhu – ToPo | 1–3 |
| Paras pisteissä: |  Kelly Beidler |  Kelly Beidler | 18,8 |
| < 2010–2011 |  | 2012–2013 > | 2012–2013 > |
Kauhajoen Karhu pelasi kaudella 2011–2012 neljättä kauttaan Suomen koripallon pääsarjassa eli Korisliigassa. Joukkue sijoittui runkosarjassa sijalle neljä ja eteni siten pudotuspeleihin kotiedun turvin. Puolivälieräsarjan Torpan Pojat voitti 3–1, joten kauden lopullinen sijoitus liigassa oli viides.
Keskuslaakso (Kalifornia)

Central Valley karttakuvassa.
Keskuslaakso (engl. Central Valley) on noin 47 000 neliökilometriä laaja laakso Yhdysvalloissa Kalifornian osavaltiossa. Laakso ulottuu Shastan piirikunnasta pohjoisessa Kernin piirikuntaan etelässä Tyynenmeren rannikon myötäisesti. Se on keskimäärin 65 kilometrin levyinen ja 725 kilometrin pituinen, ja sitä ympäröivät joka puolelta vuoristot: Klamathvuoret pohjoisessa, Sierra Nevada idässä, Tehachapivuoret etelässä ja Tyynenmeren rannikkovuoristo lännessä.
Keskuslaakson pääuomat Sacramento ja San Joaquin saavat pääosan vedestään Sierra Nevadan länsirinteiden runsaasta lumi- ja sadekertymästä. Koko laaksosta kolme viidesosaa kuuluu San Joaquin Valleyyn etelässä ja kaksi viidesosaa Sacramento Valleyyn pohjoisessa. Sacramento- ja San Joaquin -joet yhtyvät suistoalueella Sacramenton kaupungista lounaaseen ennen päättymistään San Franciscon lahteen, joka on Keskuslaakson jokien ainoa laskuväylä Tyyneenmereen.
Ilmakuva viljelysmaista Keskuslaaksossa.
Keskuslaakson pohjoisosissa vallitsee lämmin välimerenilmasto; eteläosat luokitellaan vähäsateisuutensa vuoksi autiomaaksi. Lämpötila vaihtelee laaksossa vuorokauden ja vuoden aikana enemmän kuin sitä ympäröivillä vuoristo- ja rannikkoalueilla. Vuotuinen sademäärä vaihtelee pohjoisen 510 millimetristä eteläisimpien osien 130 millimetriin.
Maanviljely ja karjankasvatus alkoivat yleistyä Keskuslaaksossa pian vuoden 1849 kultaryntäyksen jälkeen. Lukuisten patojen ja kastelukanavien ansiosta laakso on Yhdysvaltojen tuottoisimpia viljelysalueita. Siellä tuotetaan yli 300 hyötykasvia, muun muassa puuvillaa, hedelmiä (viinirypäleitä, persikoita ja aprikooseja), riisiä, vehnää, pähkinöitä (pistaaseja ja manteleita) ja monenlaisia vihanneksia. Kasvukausi on laaksossa noin 300 vuorokautta, ja siellä tuotetaan peräti neljäsosa kaikesta Yhdysvalloista kulutetusta ruoasta. Laaksosta saadaan myös maaöljyä ja maakaasua.
Merkittäviä Keskuslaaksossa sijaitsevia kaupunkeja ovat Fresno, Modesto, Stockton ja osavaltion pääkaupunki Sacramento. Alueella on noin 6,5 miljoonaa asukasta.
Aiheesta muualla

Wikimedia Commonsissa on kuvia tai muita tiedostoja aiheesta .
Visit California's Central Valley (englanniksi)
Central Valley, VisitCalifornia.com (englanniksi)
A Statistical Tour of California's Great Central Valley (englanniksi)
U.S. Department of the Interior: Chapter 11: California's Central Valley (englanniksi)
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Kauhajoen adventtiseurakunta

| Kauhajoen adventtiseurakunta |
| --- | --- |

Suuntautuminen:  seitsemännen päivän adventismi
Kirkkokunta:  Suomen Adventtikirkko
Perustettu:  1961
Pastori:  Veli-Lauri Kotilainen
Pääkirkko:  Hyypäntie 30 61800 Kauhajoki
Infobox OKNimi-testi OK: 
Kauhajoen adventtiseurakunta on Kauhajoella toimiva adventtiseurakunta. Seurakunta on perustettu vuonna 1961. Seurakunnan toimitilat sijaitsevat Kauhajoen Panulassa. Seurakunnan pastorina toimii Veli-Lauri Kotilainen. Seurakunta kuuluu Suomen Adventtikirkko -kirkkokuntaan.
Kauhajoen kansalaisopisto

Kauhajoen kansalaisopisto on Kauhajoen kaupungin ylläpitämä opisto, jonka toimialueena on Kauhajoki, Isojoki ja Karijoki. Opetusta järjestetään laajasti haja-asutusalueilla. Opistolla on vuosittain noin 2 000 opiskelijaa ja lähes 300 kurssia. Opiston toiminta perustuu lakiin vapaasta sivistystyöstä.
Kauhajoen kansalaisopisto tarjoaa opetusta mm. seuraavissa aiheista:
Esittävä taide ja kirjallisuus
Historia, yhteiskunta ja talous
Kielet
Kuvataiteet ja muotoilu
Kuvataiteet ja muotoilu
Käden taidot
Musiikki
Kotitalous
Taiteen perusopetus
Tanssi ja liikunta
Tietotekniikka
Kauhajoen kansalaiopisto on perustettu 1964.
Love and the Russian Winter

| Love and the Russian Winter Simply Red |
| --- | --- | --- |

Studioalbumin tiedot
 Julkaistu: 2. marraskuuta 1999
 Tuottaja(t): Andy Wright Gota Yashiki Mick Hucknall
 Tyylilaji: Pop rock, soul, dancepop
 Kesto: 47.31
 Levy-yhtiö: East West Records
Simply Redin muut julkaisut
| Blue 1998 | Love and the Russian Winter 1999 | Home 2003 |
Love and the Russian Winter on Simply Redin seitsemäs studioalbumi, joka julkaistiin marraskuussa 1999.
Kappaleet

Kaikki kappaleet on säveltänyt ja sanoittanut Mick Hucknall, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | The Spirit of Life |  | 4.42 |  |  |  |  |  |  |
| 2. | Ain't That a Lot of Love | Willia Dean Parker, Homer Banks | 3.56 |  |  |  |  |  |  |
| 3. | Your Eyes |  | 4.15 |  |  |  |  |  |  |
| 4. | The Sky Is a Gypsy |  | 4.33 |  |  |  |  |  |  |
| 5. | Back into the Universe |  | 3.48 |  |  |  |  |  |  |
| 6. | Words for Girlfriends |  | 5.07 |  |  |  |  |  |  |
| 7. | Thank You |  | 4.01 |  |  |  |  |  |  |
| 8. | Man Made the Gun |  | 4.58 |  |  |  |  |  |  |
| 9. | Close to You |  | 4.33 |  |  |  |  |  |  |
| 10. | More Than a Dream |  | 3.52 |  |  |  |  |  |  |
| 11. | Wave the Old World Goodbye |  | 3.46 |  |  |  |  |  |  |
Arvostelut

Allmusic:
Aiheesta muualla

Love and the Russian Winter Simply Redin virallisella sivustolla (englanniksi)
Khatuna Phutkaradze-Narimanidze

Khatuna Phutkaradze-Narimanidze (georg. ხათუნა ფუთქარაძე-ნარიმანიძე; s. 2. helmikuuta 1974 Tbilisi) on georgialainen jousiampuja. Hänen paras sijoituksensa FITA:n ranking-listalla on kahdeksas tila, jonka hän saavutti helmikuussa 2002.
Phutkaradze-Narimanidze osallistui olympialaisiin ensimmäistä kertaa Sydneyssä 2000, jossa hän oli henkilökohtaisen kilpailun 34. ja ampui maansa kahdenneksitoista sijoittuneessa joukkueessa. Hän oli henkilökohtaisessa kilpailussa vasta 51. Ateenassa 2004, mutta sijoittui yhdeksänneksi Pekingin kisoissa 2008.
Katariina de Bragança

| Katariina de Bragança |
| --- | --- |
 
Englannin, Skotlannin ja Irlannin kuningatar
Virkakausi:  21. toukokuuta 1662 – 6. helmikuuta 1685

Syntynyt:  Catarina de Bragança 25. marraskuuta 1638 Paço Ducal de Vila Viçosa, Vila Viçosa, Portugali
Kuollut:  31. joulukuuta 1705 (67 vuotta) Palácio da Bemposta, Lissabon, Portugali
Hautapaikka:  Panteão da Casa de Bragança
Puoliso:  Kaarle II (Englanti)
Isä:  Juhana IV (Portugali)
Äiti:  Luisa de Guzmán
Uskonto:  Katolinen
Nimikirjoitus:  
Katariina de Bragança (engl. Catherine Henrietta, port. Catarina Henriqueta de Bragança, 25. marraskuuta 1638 – 31. joulukuuta 1705) oli portugalilainen prinsessa ja Englannin kuninkaan Kaarle II:n kuningatarpuoliso.
Elämäkerta

Katariina oli Bragançan herttua Juhanan ja Espanjan Medina-Sidonian Luisa de Guzmánin tytär, jonka nuoremmista veljistä tuli Portugalin kuninkaita. Kun Portugalin itsenäisyys palautettiin ja hänen isästään tuli kuningas, tytärtä pyrittiin naittamaan useisiin eurooppalaisiin kuningassukuihin. Kun Ranska hylkäsi aiemmin tukemansa Portugalin Pyreneiden sopimuksessa 1659, tyttären naittaminen Englannin kuninkaalle tuli tarpeelliseksi Portugalin ja Englannin välisen liiton vahvistamiseksi. Avioliitosta tehtiin sopimus 23. kesäkuuta 1661.
Katariina meni naimisiin välittäjän välityksellä Lissabonissa 23. huhtikuuta 1662 ja saapui Portsmouthiin 14. toukokuuta, minkä jälkeen aviopari solmi liiton kahdessa seremoniassa, ensin salaa järjestetyssä katolisessa ja sitten anglikaanisessa.[lähde? ] Myötäjäisinään Katariina toi  Tangerin ja Bombayn satamat brittien hallintaan ja kaksi miljoonaa kultacrusadosia.
Katariina ei puhunut englantia eikä ranskaa, eikä Kaarle osannut espanjaa, joten pariskunta ei aluksi keskustellut paljoakaan. Kaarle tuli tunnetuksi useista rakastajattaristaan, joiden kanssa hänellä oli lapsia.
Katariina ei ollut suosittu kuningatar, koska hän oli katolilainen, ja hänen uskontonsa esti hänen kruunauksensa, koska katolilaiset eivät saaneet ottaa osaa anglikaanisiin seremonioihin. Katariina ei kyennyt synnyttämään lasta, vaikka olikin raskaana useita kertoja, viimeksi 1669. Hänen uskontonsa johti katolilaisuuden vastaisen mielialan nousuun. Vuonna 1678 hänen palvelijoitaan syytettiin Sir Edmund Godfreyn murhasta. Saman vuoden marraskuussa Titus Oates syytti häntä ”paavillisesta juonesta” myrkyttää kuningas, vaikka Kaarle II ei itse siihen uskonut. Alahuone äänesti kuningattaren häätämisestä Whitehallista, mutta kuningas itse puolusti häntä.
Kaarle II:n kuoleman (1685) jälkeen Katariina asui Englannissa Somerset Housessa vielä Jaakko II:n valtakauden aikana. Hän vetosi turhaan Kaarlen aviottoman pojan, Monmouthin herttua James Scottin, hengen puolesta tämän kapinanyrityksen epäonnistumisen jälkeen. Mainion vallankumouksen jälkeen Katariina oli aluksi hyvissä väleissä Vilhelm III:n ja Marian kanssa, mutta katolisen uskonnon harjoitus heikensi hänen asemaansa. Parlamentti sääti lain, joka vähensi Katariinan palvelijoiden määrää ja varoitti häntä toimimasta hallitusta vastaan. Katariina palasi viimein Portugaliin maaliskuussa 1692.
Katariina tuki Methuenin sopimusta Englannin kanssa 1703 ja toimi veljensä Pietari II:n sijaishallitsijana useaan otteeseen. Hän kuoli Bempostan palatsissa Lissabonissa ja haudattiin Jerónimosin luostariin Belémiin.
Aiheesta muualla

Kuvia tai muita tiedostoja aiheesta Katariina de Bragança Wikimedia Commonsissa
Catherine of Braganza (vaikutus englantilaiseen teekulttuuriin) (englanniksi) (tea.co.uk)
Kettuhai

| Kettuhai |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Sillihaikalat Lamniformes
Heimo::  Kettuhait Alopiidae
Suku::  Alopias
Laji::  vulpinus
Kaksiosainen nimi
 Alopias vulpinus  (Bonnaterre, 1788) 
 Kettuhain levinneisyys
Katso myös
   Kettuhai Wikispeciesissä   Kettuhai Commonsissa 
Infobox OKNimi-testi OKIUCN-testi OK: 
Kettuhai (Alopias vulpinus) on valtamerten trooppisissa ja lauhkeissa osissa elävä noin kuuden metrin pituinen hai, jonka pyrstöevän ylälohko on yhtä pitkä kuin muu ruumis. Pyrstönsä avulla se ajaa pieniä kaloja tiiviiksi parveksi ja käyttää sitä lyömäaseena kalojen tainnuttamiseen. Yleensä kettuhait oleilevat ulapalla mutta voivat varsinkin kesällä saalistaa rannikollakin.
Aiheesta muualla

Alopias vulpinus (peilipalvelin) FishBase. Froese, R. & Pauly, D. (toim.). (englanniksi)
Lonnikkolampi

| Lonnikkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°59′15″N, 25°43′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Lonnikkopuro Jouhtjärveen 
Järvinumero:  14.421.1.023
Mittaustietoja
Pinnankorkeus:  147,2 m  
Pituus:  390 m  
Leveys:  90 m  
Rantaviiva:  0,821 km  
Pinta-ala:  2,247 ha  
Tilavuus:  0.000035 km³ 
Keskisyvyys:  1,57 m  
Suurin syvyys:  2,7 m  
Saaria:  ei saaria 
 fiLonnikkolampi 
Lonnikkolampi  on Keski-Suomessa Viitasaarella  Lonnikon lähellä sijaitseva lampi.
Maantietoa

Lampi on 390 metriä pitkä, 90 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 35 300 kuutiometriä. Sen keskisyvyys on 1,6 metriä ja suurin syvyys on 2,7 metriä. Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 147,2 metriä mpy.
Kesätön vuosi 1816

Vuoden 1816 kesän lämpötilojen vertailu vuosien 1971–2000 ilmastoon Euroopan alueella
Kesätön vuosi 1816 koettiin Länsi-Euroopassa, Koillis-Yhdysvalloissa ja Kanadassa vuonna 1816. Kylmät ilmat veivät sadon, ja monilla alueilla oli laaja nälänhätä. Heinäkuussa Luoteis-Yhdysvalloissa oli lumimyrskyjä. Joet ja järvet jäätyivät elokuussa Pennsylvaniassa asti. Québecissa oli tällöin noin 30 senttimetriä lunta.
Kesättömän vuoden aiheuttajat

Ilman viilenemisen uskotaan johtuneen indonesialaisen Tamboran tulivuoren 10. huhtikuuta 1815 tapahtuneesta purkauksesta, joka nosti ilmakehään valtavat määrät auringon säteilyä pois heijastavia purkaustuotteita. Auringon säteily oli tuolloin muutenkin heikkoa niin sanotun Daltonin minimin ja pienen jääkauden vallitessa. Samoihin aikoihin myös Karibian Saint Vincentin saaren La Soufrière ja Indonesian Awu olivat purkautuneet 1812, Suwanosejima Riukiusaarilla Japanissa 1813 ja Filippiinien Mayon 1814.
Khatun

Khatun (myös qatun tai khatan) on eräissä turkkilais- ja mongolikielissä käytetty naisen arvonimi.
Nimitystä khatun käytettiin laajassa merkityksessä kenen tahansa ylimystön jäsenen vaimosta. Samaa nimeä käytettiin yhtä lailla esimerkiksi kuningattaresta. Termiä alkoivat käyttää tiettävästi xianbit 100-luvulla ennen ajanlaskun alkua. Titteli lienee samaa alkuperää kuin miehen arvonimi kaani. Sittemmin sama arvonimi tunnetaan lähes kaikkien turkkilaisia ja mongolilaisia kieliä puhuvien kansojen keskuudessa.
Mongolivaltakunnan kaudella arvonimeä khatun käytettiin ensisijaisesti hallitsijan vaimon arvonimenä. Hallitsijoiden tyttölasten tai prinssien vaimojen arvonimi oli beki. Qing-dynastian valtakaudella arvonimeä alettiin käyttää tšingisidien sukulinjan vaimoista, vaikka tuolloin sukulinjaan kuuluminen ei enää välttämättä tarkoittanutkaan erityisen hyvää yhteiskunnallista asemaa. Tässä merkityksessä arvonimeä käytettiin 1900-luvulle saakka. Turkkilaisissa kielissä termi hatun tarkoittaa yksinkertaisemmin vain vaimoa tai rouvaa.
Love Yourself: Her

| Love Yourself: Her BTS |
| --- | --- | --- |

EP-levyn tiedot
 Äänitetty : 2016–2017
 Julkaistu: 18. syyskuuta 2017
 Formaatti: CD, digitaalinen lataus
 Tyylilaji: k-pop, hip-hop, EDM, R&B, elektropop
 Kesto: 30.33
 Levy-yhtiö: Big Hit Entertainment, Loen, Universal Music Group
BTS:n muut julkaisut
| Wings 2016 | Love Yourself: Her 2017 | Face Yourself 2018 |
Singlet albumilta Love Yourself: Her
 ”DNA” Julkaistu: 18. syyskuuta 2017  ”Mic Drop” Julkaistu: 24. lokakuuta 2017
Love Yourself: Her (tyyliteltynä Love Yourself 承 ’Her’) on eteläkorealaisen BTS-yhtyeen viides minialbumi. Albumin julkaisi Big Hit Entertainment 18. syyskuuta 2017. Albumi sisältää yhdeksän kappaletta, mukaan lukien nimikkosinglen ”DNA”.
Tausta

Love Yourself: Her on ensimmäinen julkaisu, jonka BTS julkaisi uuden logon ja imagon myötä. Minialbumi julkaistiin yhdessä ”DNA”-singlen kanssa. ”DNA”-singlen musiikkivideo saavutti vuorokaudessa yli 21 miljoonaa katselukertaa, tehden siitä aikansa ensimmäinen k-pop-musiikkivideon, joka sai 24 tunnissa yli 20 miljoonaa katselukertaa.
Menestys

Minialbumia ennakkotilattiin 1 051 546 kappaletta elokuun lopussa, joka teki siitä ennakkotilatuimman k-pop-albumin ikinä. Albumi sijoittui Gaonin albumilistan listaykköseksi, ”DNA” sijoittui Gaonin latauslistan toiseksi ja albumin loput kappaleet sijoittuivat listan 40 parhaan sisään. Albumi sijoittui Billboard 200 -listan seitsemänneksi ja Britannian albumilistan neljänneksitoista. Gaonin albumilistan mukaan Love Yourself: Her oli syyskuun 2017 myynein julkaisu, sillä se myi julkaisupäivänään yli 1,2 miljoonaa kappaletta. Kaiken kaikkiaan albumi oli myynyt huhtikuuhun 2020 mennessä 2,2 miljoonaa kappaletta.
Albumi voitti Golden Disc Awardsissa pääpalkinnon 11. tammikuuta 2018. Albumi sijoittui Japanin Oriconin albumilistalla toiseksi, mutta nousi viikon päästä listaykköseksi. Albumi pysyi Billboard 200 -listalla 44 viikkoa. Seventeen -lehti nimesi albumin yhdeksi parhaimmaksi albumiksi vuonna 2017.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | ”Intro: Serendipity” | ”Hitman” Bang, Slow Rabbit, RM, Ray Michael Djan Jr, Ashton Foster | Slow Rabbit | 2.19 |  |  |  |  |  |
| 2. | ”Dna” | Pdogg, ”Hitman” Bang, Supreme Boi, Suga, RM, Kass | Pdogg | 3.43 |  |  |  |  |  |
| 3. | ”Best of Me” | Andrew Taggart, Pdogg, RM, Suga, J-Hope, ”Hitman” Bang, Ray Michael Djan Jr, Ashton Foster, Adora, Sam Klempner | Andrew Taggart, Pdogg | 3.46 |  |  |  |  |  |
| 4. | ”Dimple” (보조개) | Allison Kaplan, Matthew Tishler, RM | Matthew Tishler, Crash Cove | 3.16 |  |  |  |  |  |
| 5. | ”Pied Piper” | Jinbo, ”Hitman” Bang, RM, Suga, J-Hope, Pdogg, Kass | Pdogg | 4.05 |  |  |  |  |  |
| 6. | ”Skit: Billboard Music Awards Speech” | Pdogg | Pdogg | 1.43 |  |  |  |  |  |
| 7. | ”Mic Drop” | Pdogg, ”Hitman” Bang, J-Hope, RM, Supreme Boi | Pdogg | 3.57 |  |  |  |  |  |
| 8. | ”Go Go” (고민보다 Go) | Hitman” Bang, Supreme Boi, Pdogg | Pdogg | 3.55 |  |  |  |  |  |
| 9. | ”Outro: Her” | Suga, Slow Rabbit, RM, J-Hope | Suga, Slow Rabbit | 3.49 |  |  |  |  |  |
|  |  |  |  | 30.33 |  |  |  |  |  |
| Vain CD-levyllä |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 10. | ”Skit: Hesitation and Fear” (Skit: 망설임과 두려움) | ”Hitman” Bang, Pdogg | ”Hitman” Bang, Pdogg | 8.32 |  |  |  |  |  |
| 11. | ”Sea” (바다) | RM, Slow Rabbit, Suga, J-Hope | RM | 5.15 |  |  |  |  |  |
|  |  |  |  | 44.20 |  |  |  |  |  |
Kermavaahto

Friteerattu banaani, jonka päällä kermavaahtoa
Kermavaahto on kermasta valmistettu vaahtomainen, yleensä jonkin jälkiruoan täytteeksi, leivonnaisten koristeluksi ja maun lisäämistä varten tarkoitettu elintarvike. Sitä valmistetaan vatkaamalla kermaa ja usein pientä määrää sokeria ja vaniljaa niin kauan, että se muuttuu vaahdoksi. Kerman pitää olla vaahtoutuvaa eli kuohu- tai vispikermaa tai vaahtoutuvaa laktoositonta kermaa. Kermavaahtoa voidaan levitellä muun muassa täytekakun tai lämpimän kaakaon päälle.
Kerman muuttuminen vaahdoksi perustuu siihen, että kermaa vatkatessa siihen sekoittuu ilmaa, joka muuttaa kerman rakenteen kiinteämmäksi, kun sitä on vatkattu tarpeeksi. Kermavaahdossa rasvapalloset sulautuvat osittain yhteen ilma-vesi-rajapinnoilla ja stabiloivat ilmakuplia sementoiden ne jäykäksi vaahdoksi.[lähde? ]
Aiheesta muualla

Kuvia tai muita tiedostoja aiheesta Kermavaahto Wikimedia Commonsissa
King Edward Point

| King Edward Point |
| --- | --- |

Valtio:   Yhdistynyt kuningaskunta
Merentakainen alue:   Etelä-Georgia ja Eteläiset Sandwichsaaret
Nimetty:  1906
Hallintokeskukseksi:  1909
Tutkimuskeskus:  1925
Infobox OKVirheellinen NIMI-arvo: 
King Edward Point on Etelä-Georgian ja Eteläisten Sandwichsaarten hallintokeskus. Se sijaitsee Etelä-Georgia -saaren koilis-osassa, lähellä Grytvikenin kaupunkia. Joskus King Edward Pointia kutsutaan virheellisesti Grytvikeniksi.